เรื่องร้องเรียน: ชุมชนพัฒนาบ้านสามอิน           วันที่ 11 กันยายน 2566 เรื่องขอให้รื้อถอนสิ่งปลูกสร้างออกจากลำรางสาธารณะคลองสามอิน เรียน ท่านชัชชาติ สิทธิพันธุ์ (ผู้ว่ากทม.)ที่เคารพ สิ่งที่แนบมา 1.คำสั่งรื้อถอนของ ผอ.เขตวัฒนา 2รูปแผนที่การรุกล้ำรำลางคลองสามอิน 3รูปภาพที่รุกล้ำรำลางในปัจจุบัน     ตามที่สำนักงานเขตวัฒนาได้ออกหนังสือที่ กม.8507 3538 เรื่องแจ้งรื้อถอนสิ่งปลูกปักและก่อสร้าง ออกจากที่สาธารณะประโยชน์ โดยมีอาคารบ้านเลขที่33 ปลูกรุกล้ำคลองดังกล่าว ภายในระยะเวลาที่แจ้งลงไว้ในหนังสือฉบับที่แนบมา     แต่ปรากฏว่าเจ้าของอาคารนี้ เพิกเฉยมิได้กระทำการตามคำสั่งแต่อย่างใด     ในนามของประชาชนอยากทราบว่า 1 ที่รำลางคลองสาธารณะ สามารถครอบครองจะได้กรรมสิทธิ์ได้ไหม 2 กรณีที่ ผอ.สำนักงานเขตวัฒนาของกทม. ได้มีคำสั่งที่ กท8507 3538 ให้รื้อถอนสิ่งปลูกสร้างรุกล้ำออกจากที่สาธารณะประโยชน์คลองสามอิน แต่เจ้าของอาคารดังกล่าวเพิกเฉยมิได้กระทำตามแต่อย่างใด ถือว่าเป็นการฝ่าฝืนคำสั่งดั่งกล่าวไม่ทราบว่าได้อภิสิทธิ์จากใคร 3 ขณะที่ภายในชุมชนพัฒนาบ้านสามอิน ได้รับความเดือดร้อนในเรื่องทางน้ำไหล โดยน้ำไม่มีทางไปออกจากชุมชนฯ เนื่องจากเส้นทางรำลางคลองสามอินนี้ไม่มีสภาพการเป็นรำลางคลอง เพราะเจ้าของอาคารก่อสร้างเต็มไปด้วผืนดิน ทางเดินต้นไม้ซึ่งเป็นอุปสรรคขวางทางน้ำไหล 4 อยากทราบว่าเจ้าของอาคารนี้เป็นชาวต่างชาติจีนมีภรรยาคนไทยได้รับอภิสิทธิ์ด้วยหรือครับ      พวกเราชาวชุมชนพัฒนาบ้านสามอินและเป็นคนไทย รบกวนขอความช่วยเหลือและอนุเคราะห์จากท่านผู้มีอำนาจหน้าที่และบารมี ดำเนินการแก้ไขปัญหาต่าง ให้ถูกต้องตามกฎหมายไทยด้วยครับ     ควรมิควรแล้วแต่จะพิจารณา ชาวชุมชนพัฒนาบ้านสามอิน ความสูงระดับข้อเท้า น้ำท่วมมาแล้วน้อยกว่า 1 วัน
การดำเนินการของเจ้าหน้าที่: 🙏📣สำนักงานเขตวัฒนา  โดยฝ่ายโยธา กลุ่มงานรักษาที่ฯ ได้ ตรวจสอบแล้ว คลองเรียนสี่จิงดังนี้ 1. ได้มีหนังสือที่กท 8503 / 3538 ลงวันที่5สิงหาคม 2565 แจ้งให้เจ้าขออาคารบ้านเลขที่ 33 แจ้งให้รือถอนสิ่งปลูกปักและก่อสร้างออกจากที่สาธารณะประโยชน์และได้มีหนังสือที่กท 8503 / 4441 ลงวันที่ 20 กันยายน 2565 เรียนผู้กำกับการสถานีตำรวจนครบาลคลองตันเรื่องแจ้งความร้องทุกข์ให้ดำเนินคดีกับผู้บุกรุกที่สาธารณะและได้มีหนังสือที่ กท 8503 / 4884 ลงวันที่ 29 กันยายน 2566 แจ้งขอติดตามผลคดีกับผู้บุกรุกที่สาธารณะกับผู้กระทำผิดดังกล่าวแล้ว 2. เนื่องจากเจ้าของบ้านเลขที่ 33 ไม่ยอมรื้อถอนและยังมีการเทคอนกรีตรวมทั้งปลูกต้นไม้จึงได้มีหนังสือที่ กท 8503 / 3221 ลงวันที่ 4 กรกฎาคม 2566 แจ้งเรียนปลัดกรุงเทพมหานครเรื่องขอความเห็นชอบรือถอนอาคารที่รุกล้ำที่สาธารณะตามประกาศคณะปฏิวัติฉบับที่ 44 เพื่อให้ผู้ว่าราชการดำเนินการให้ความ เห็นชอบการดำเนินการทั้งนี้ผู้ว่าราชการกรุงเทพมหานครได้เห็นชอบให้ใช้กฎหมายตามพรบ.ควบคุมอาคารพ.ศ. 2522 เข้าดำเนินการหรือถอนสิ่งปลูกสร้างดังกล่าว 3. ปัจจุบันได้มีหนังสือประสานแจ้งพนักงานที่ดินกรุงเทพมหานครสาขาพระโขนงและได้มีหนังสือแจ้งฝ่ายทะเบียนเพื่อตรวจสอบกรรมสิทธิ์เจ้าของหรือผู้ครอบครองอาศัยอาคารปัจจุบันเป็นของผู้ใดและจะดำเนินการตามอำนาจหน้าที่ต่อไปทั้งนี้ได้ตรวจสอบลำรางสาธารณะคลองสามอินพบมีประชาชนอีกประมาณ 4-5 ราย สร้างสิ่งปลูกสร้างรุกล้ำที่สาธารณะ ซึ่งจะดำเนินการตามอำนาจหน้าที่ต่อไป
ความเห็นของผู้แจ้ง: ขอบคุณมากครับ ถ้าท่านเจ้าหน้าที่รักษาหน้าที่ดำเนินการเพื่อประเทศก็จะได้ผลบุญกับตัวท่านและครอบครัวอย่านิ่งเฉยกับสาธารณะสมบัติของแผ่นดิน อย่าช่วยเหลือคนที่ทำผิดที่ไม่จำเป็นครับ
พื้นที่: แขวงคลองตันเหนือ เขตวัฒนา กรุงเทพมหานคร